IZVEDBENA UREDBA KOMISIJE (EU) 2022/674

z dne 22. aprila 2022

o popravku Izvedbene uredbe Komisije (EU) 2022/95 o uvedbi dokončne protidampinške dajatve na uvoz nekaterega železnega ali jeklenega pribora (fitingov) za cevi s poreklom iz Ljudske republike Kitajske, kakor je bila razširjena na uvoz nekaterega železnega ali jeklenega pribora (fitingov) za cevi, poslanega s Tajvana, iz Indonezije, s Šrilanke in Filipinov, ne glede na to, ali je deklariran kot izdelek s poreklom iz teh držav ali ne, po pregledu zaradi izteka ukrepa v skladu s členom 11(2) Uredbe (EU) 2016/1036 Evropskega parlamenta in Sveta

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (1) (v nadaljnjem besedilu: osnovna uredba), in zlasti člena 11(2) Uredbe,

ob upoštevanju naslednjega:

(1) Z Izvedbeno uredbo Komisije (EU) 2022/95 (2) je Komisija uvedla dokončne protidampinške dajatve na uvoz nekaterega železnega ali jeklenega pribora (fitingov) za cevi s poreklom iz Ljudske republike Kitajske (v nadaljnjem besedilu: LRK), kakor je bila razširjena na uvoz nekaterega železnega ali jeklenega pribora (fitingov) za cevi, poslanega s Tajvana, iz Indonezije, s Šrilanke in Filipinov, ne glede na to, ali je deklariran kot izdelek s poreklom iz teh držav ali ne.

(2) S členom 1 Uredbe Sveta (ES) št. 763/2000 (3) so bili trije tajvanski proizvajalci, in sicer Chup Hsin Enterprise Co. Ltd, Niang Hong Pipe Fittings Co. Ltd. in Rigid Industries Co. Ltd., izvzeti iz razširitve dajatve, saj je bilo ugotovljeno, da se navedene družbe niso izogibale ukrepom.

(3) Vendar je bilo izvzetje iz razširitve dajatve na uvoz pribora (fitingov), ki ga proizvajata družbi Chup Hsin Enterprise Co. Ltd, Kaohsiung (Tajvan) (dodatna oznaka TARIC A098) in Niang Hong Pipe Fittings Co. Ltd, Kaohsiung (Tajvan) (dodatna oznaka TARIC A100), razveljavljeno z Uredbo Sveta (ES) št. 803/2009 (4).

(4) V členu 2(1) Izvedbene uredbe (EU) 2022/95 je napačno navedeno, da je uvoz pribora (fitingov), ki ga proizvajata družbi Chup Hsin Enterprise Co. Ltd, Kaohsiung (Tajvan) (dodatna oznaka TARIC A098) in Niang Hong Pipe Fittings Co. Ltd, Kaohsiung (Tajvan) (dodatna oznaka TARIC A100), še naprej izvzet iz uporabe protidampinških dajatev.

(5) Zato se je Komisija odločila popraviti člen 2(1) Izvedbene uredbe (EU) 2022/95, da bi popravila napako iz uvodne izjave (4). Ta popravek bi moral začeti veljati z začetkom veljavnosti Izvedbene uredbe (EU) 2022/95, tj. 26. januarja 2022.

(6) Ukrepi iz te uredbe so v skladu z mnenjem odbora, ustanovljenega s členom 15(1) Uredbe (EU) 2016/1036 –

SPREJELA NASLEDNJO UREDBO:

Člen 1 Člen 2(1) Izvedbene uredbe (EU) 2022/95 se nadomesti z naslednjim: „1. Dokončna protidampinška dajatev, uvedena s členom 1 na uvoz s poreklom iz Ljudske republike Kitajske, se razširi na uvoz enakega pribora (fitingov) (trenutno uvrščenega pod oznake TARIC: 7307931191, 7307931991 in 7307998092), poslanega s Tajvana (dodatna oznaka TARIC A999), ne glede na to, ali je deklariran kot izdelek s poreklom iz Tajvana ali ne, razen tistega, ki ga proizvede družba Rigid Industries Co. Ltd, Kaohsiung (Tajvan) (dodatna oznaka TARIC A099).“

Člen 2 Carinski organi držav članic popravijo carinske deklaracije, sprejete od 26. januarja 2022, na katere vpliva člen 1 te uredbe, in retroaktivno poberejo protidampinške dajatve na uvoz pribora (fitingov), ki ga proizvajata družbi Chup Hsin Enterprise Co. Ltd, Kaohsiung (Tajvan) (dodatna oznaka TARIC A098) in Niang Hong Pipe Fittings Co. Ltd, Kaohsiung (Tajvan) (dodatna oznaka TARIC A100).

Člen 3 Ta uredba začne veljati z retroaktivnim učinkom od 26. januarja 2022. Ta uredba je v celoti zavezujoča in se neposredno uporablja v vseh državah članicah.

V Bruslju, 22. aprila 2022 Za Komisijo predsednica Ursula VON DER LEYEN

(1) UL L 176, 30.6.2016, str. 21.

(2) Izvedbena uredba Komisije (EU) 2022/95 z dne 24. januarja 2022 o uvedbi dokončne protidampinške dajatve na uvoz nekaterega železnega ali jeklenega pribora (fitingov) za cevi s poreklom iz Ljudske republike Kitajske, kakor je bila razširjena na uvoz nekaterega železnega ali jeklenega pribora (fitingov) za cevi, poslanega s Tajvana, iz Indonezije, s Šrilanke in Filipinov, ne glede na to, ali je deklariran kot izdelek s poreklom iz teh držav ali ne, po pregledu zaradi izteka ukrepa v skladu s členom 11(2) Uredbe (EU) 2016/1036 Evropskega parlamenta in Sveta (UL L 16, 25.1.2022, str. 36).

(3) Uredba Sveta (ES) št. 763/2000 z dne 10. aprila 2000 o razširitvi dokončnih protidampinških dajatev, uvedenih z Uredbo (ES) št. 584/96 na uvoz nekaterih železnih in jeklenih fitingov za cevi s poreklom iz Ljudske republike Kitajske, na uvoz nekaterih železnih in jeklenih fitingov za cevi, poslanih iz Tajvana in deklariranih, kot da so po poreklu iz Tajvana ali ne, in o zaključku preiskave v zvezi z uvozom od treh tajvanskih izvoznikov (UL L 94, 14.4.2000, str. 1).

(4) Uredba Sveta (ES) št. 803/2009 z dne 27. avgusta 2009 o uvedbi dokončne protidampinške dajatve na uvoz nekaterega pribora (fitingov) za cevi iz železa ali jekla s poreklom iz Ljudske republike Kitajske in Tajske, in tistih, poslanih s Tajvana, ki se prijavijo kot izdelki s poreklom s Tajvana ali ne, in razveljavitvi izvzetja, odobrenega družbama Chup Hsin Enterprise Co. Ltd. in Nian Hong Pipe Fittings Co. Ltd. (UL L 233, 4.9.2009, str. 1).